કહેવાય છે,’અનલહક’ નો નાદ જગાડનાર ફકીર, મન્સૂરને લોકોએ ફાંસી પર ચઢાવેલો, કારણ કે એણે ખુદા સામે બગાવત કરેલી. સિપાહીઓ શૂળી તરફ લઇ જઇ રહ્યા હતા, ત્યારે સૌએ એના પર પથ્થરો ફેંક્યા પણ મન્સૂર તો હસતો રહ્યો. એવામાં એક માણસે એના પર ફૂલ ફેંક્યું. ત્યારે અને મન્સૂરે ફૂલ ફેંકનારને કહ્યું ‘’લોકો તો મને સમજ્યા વિના મારા પર પથ્થરો મારે છે પણ તું તો મને સમજે છે એટલે તેં ફેંકેલું ફૂલ મને લોકોનાં પથ્થરો કરતાં વધારે વાગે છે! તું યા તો મને સ્વીકાર યા તો પથ્થર જ માર!”